Proglas vodstva HNS-a pripadnicima HVO-a
</p>

<table cellspacing="0" cellpadding="0" border="0" align="center"  width="600">
  
     

<font face="MS Sans Serif" size="2">Proglas vodstva HNS-a pripadnicima HVO-a

1.                  Svi vojnici HVO-a koji poštuju zakonite predstavnike kojima je hrvatski narod plebiscitarno dao vlastito povjerenje na demokratskim izborima brane pravo svoga naroda na političku slobodu i njegovo narodno i ljudsko dostojanstvo. 

2.                  Budući da je hrvatski narod konstututivan, suveren i Ustavom zajamčena ravnopravnost s druga dva konstututivna naroda, vlast takozvane Alijanse za Hrvate je nedemokratska, neustavna, nezakonita i nelegitimna. 

3.                  Sve smjene i imenovanja koja nezakonito poduzima takozvani ministar takozvane Vlade Federacije su nezakonite.I da se radi o legitimno izabranom ministru ove odluke bi također bile nezakonite s obzirom da ustavno i zakonito takve odluke može donositi samo civilni zapovjednik (hrvatski član Predsjedništva BiH). 

4.                  S obzirom da SFOR prijeti nasilnim ostvarenjem nezakonitih smjena i imenovanja, vodstvo Hrvatskog narodnog sabora savjetuje i preporučuje pripadnicima Hrvatskog Vijeća Odbrane privremeno samoraspuštanje.Hrvatski će časnici i vojnici preferirati slobodu i dostojanstvo svoga naroda pred bilo kakvim materijalnim obećanjima i ponudama svijesni da se sloboda ne prodaje ni za kakvo blago svijeta. 

5.                  Ova se politička obećanja ne smiju nikakvim djelovanjima pripadnika HVO-a pretvoriti u sigurnosna pitanja.Treba se dostojanstveno ponašati da se ne izazovu novi i teži postupci.Pripadnici HVO-a su dužni ničim ne dopustiti da se amnestiraju političke radnje usmjerene protiv hrvatskog naroda. 

6.                  Privremeno samoraspuštanje HVO do konačnog razriješenja putem političkih pregovora bosanskohercegovačke političke krize i postizanja potpune ravnopravnosti hrvatskog naroda (s druga dva konstitutivna naroda) oblik je njegova spašavanja  od nedemokratskih i nezakonitih pritisaka kako bi se u konačnici Hrvatsko Vijeće Obrane  u budućoj zajedničkoj  vojsci  Bosne i Hercegovine moglo pojaviti kao punopravna sastavnica

21. stoljeće
Hrvatska povijest